فوربس درگیسینین ۲۰۱۸.جی ایل اوچون "دونیانین ان گوج‌لو ۱۰۰ قادینی لیسته‌سی" آچیقلاندی.
آلمانیا باشباخانی آنگلا مرکل، دونیانین ان گوج‌لو قادینلاری لیسته‌سین‌ده ایلک سیرادا یئر آلارکن، مرکلی اینگیلتره باشباخانی ترزا می و اولوسلارآراسی پول صاندیغی باشقانی کریستین لاگارد ایزله‌دی.
سابانجی هلدینگین یؤنتیم قورولو باشقانی گولر سابانجی دا سیاهی‌دا ۶۴.جو سیرادا یئر آلدی.
لیسته‌نین ایلک ۱۰ون‌دا، مرکل، می و لاگارد‌دان سونرا جنرال موتورزون یؤنتیم قورولو باشقانی ماری بارا، یاتیریم شیرکتی فیدلیتینین اوست یؤنتیجیسی آبیگایل جانسون، بیل اند ملیندا گیتس فوندونون قوروجوسو و باشقان یاردیمچیسی ملیندا گیتس، یوتوبون اوست یؤنتیجیسی سوزان وویچیتسکی، سانتاندر گرووپون یؤنتیم قورولو باشقانی آنا پاتریسیا بوتین، لاکهید مارتینین یؤنتیم قورولو باشقانی ماریلین هوسون و آی‌بی‌ام‌ین اوست یؤنتیجیسی جینی رومتی وار.
سیاست، ایش و صنعت دونیاسین‌دان چوخ ساییدا قادینین یئر آلدیغی لیسته‌یه بو ایل ۲۰ یئنی شخصیت گیردی.
فوربس درگیسینین ۲۰۰۴.جو ایلده‌ن بو یانا حاضیرلادیغی لیسته‌ده یئر آلان قادینلار، مئدیادا گؤرونورلوک، سیاست و اقتصادی یؤنلندیرمه کیمی معیارلارین نظره آلینماسی نتیجه‌سین‌ده معین اولونور.
